אנסון רייני

אריה אנסון פרנק רייני (באנגלית: Anson Frank Rainey; 11 בינואר 1930 - 19 בפברואר 2011) היה בלשן וארכאולוג אמריקאי-ישראלי. פרופסור לתרבויות המזרח התיכון ולבלשנות שפות שמיות באוניברסיטת תל אביב.

ביוגרפיה 
רייני נולד בדאלאס שבטקסס. בין השנים 1947–1955 למד לתואר ראשון בלימודי דת ולתואר שני במקרא ותאולוגיה. בין השנים 1955–1964 למד היסטוריה ולימודי הים התיכון בארצות הברית ובישראל וקיבל תואר דוקטור. בהמשך הצטרף לסגל אוניברסיטת תל אביב, ומ-1970 כיהן שם כפרופסור חבר; מ-1981 כפרופסור מן המניין. לימד גם כפרופסור מן החוץ באוניברסיטת בר-אילן, באוניברסיטת בן-גוריון ובמכללת אורות.

פרסם מאמרים וספרים רבים בתחומי מחקרו, והיה ממניחי היסודות למחקר הגאוגרפיה ההיסטורית בארץ ישראל. כן ניהל כמה חפירות ארכאולוגיות ביניהן: תל מיכל, תל באר שבע ועוד.

מחקרו הגדול היה חקר מכתבי אל-עמארנה. בשנת 1970 פרסם מהדורות נוספות ומעודכנות שכללו לוחות נוספים שנחשפו באתר החפירות או נמצאו באוספים פרטיים הוא שתרגם מחדש את הלוחות שלא נכללו בפרסומו של יורגן אלכסנדר קנודטזון מתעודה א"ע 359 ועד א"ע 379. בשנת 1996 פרסם רייני ארבעה כרכים הדנים בלשון מכתבי אל עמרנה.

ב-1980 עבר תהליך גיור ונטל את השם "אריה". התגורר בשערי תקווה, היה נשוי ואב לבן.

ב־19 בפברואר 2011, נפטר רייני לאחר מחלה קשה ונקבר בבית העלמין בברקן. השאיר אחריו את אשתו ציפורה כוכבי-רייני, ד"ר לשפות שמיות עתיקות ומרצה במכללה האקדמית בית ברל, ואת בנם יוני. אשתו המשיכה את המפעל של רייני וב-2005 פורסם ספרה "למלך אדוני - מכתבי אל-עמארנה" הכולל 350 מכתבים מתורגמים לעברית.

קישורים חיצוניים

 פרופ' רייני אנסון, באתר אוניברסיטת תל אביב
 
 
 יגאל לוין, פרופ' אנסון פ' רייני - דברים לזכרו, באתר המחלקה ללימודי ארץ ישראל וארכאולוגיה, אוניברסיטת בר-אילן
 קורות חיים באתר המחלקה ללימודי ארץ ישראל וארכאולוגיה, אוניברסיטת בר-אילן
 רשימת פרסומיו באתר המחלקה ללימודי ארץ ישראל וארכאולוגיה, אוניברסיטת בר-אילן
 Among the Last of the Titans: Aspects of Professor Anson Rainey’s Life and Legacy (1930-2011) 
 מאמר לזכרו -

הערות שוליים 

סגל אוניברסיטת תל אביב: ארכאולוגיה ותרבויות המזרח הקדום
ארכאולוגים ישראלים
בלשנים ולשונאים ישראלים
גרים
חוקרי מכתבי אל-עמארנה
עורכי האנציקלופדיה המקראית
סגל אוניברסיטת בר-אילן: ארץ ישראל וארכאולוגיה
בוגרי אוניברסיטת ברנדייס
אמריקאים ישראלים
ישראלים ילידי ארצות הברית
מתנחלים
ישראלים שנולדו ב-1930
אמריקאים שנולדו ב-1930
ישראלים שנפטרו ב-2011
אמריקאים שנפטרו ב-2011
אמריקאים שנפטרו מסרטן הלבלב
ישראלים שנפטרו מסרטן הלבלב